Seoul Cinta

Seoul Cinta ialah sebuah siri drama televisyen Malaysia 2025 terbitan Country & Universal Sdn. Bhd. yang diarahkan oleh Nizam Zakaria. Ia dibintangi oleh Fitri Farok, Siti Khadijah Halim, Cahaya Nilam dan Muaz Zabir. Siri ini memulakan tayangan perdana di Slot Akasia, TV3 pada 31 Oktober hingga 18 November 2025 menggantikan Takdir Cinta Terlarang.

Siri ini juga turut ditayangkan menerusi penstriman Tonton pada 24 jam awal sebelum penayangan di saluran yang dinyatakan.

 Sinopsis 
Daniel Khalil (Fitri Farok) seorang usahawan muda yang tampan, berkarisma dan berprinsip tinggi soal cinta. Di sebalik kejayaannya, Daniel berpegang pada impian untuk mencari pasangan sempurna yang sepadan dengan dirinya. Dalam diam, dia menjadi pengikut setia seorang pempengaruh masakan terkenal bernama Kiki, tanpa menyedari bahawa wanita yang sering menginspirasikannya itu sebenarnya adalah Azra.

Azra (Siti Khadijah Halim), gadis sederhana yang bekerja di sebuah hotel kucing dan juga penjaga kepada kucing kesayangannya. Azra menyembunyikan identitinya sebagai Kiki kerana kurang yakin dengan dirinya sendiri dan takut dianggap tidak cukup sempurna untuk lelaki seperti Daniel.

Namun, ujian sebenar bermula apabila Daniel menjalinkan hubungan bersama Raisha (Cahaya Nilam), seorang selebriti glamor yang penuh dengan sikap diva, sementara Azra ditekan untuk menerima pinangan Lukman (Muaz Zabir), lelaki yang telah lama menyimpan perasaan terhadapnya. Pergolakan hati, rahsia yang tersimpan dan perjalanan mereka ke Seoul membuka lembaran baharu yang penuh liku dan emosi. 

Adakah Daniel mampu melihat cinta sejati yang selama ini berada di hadapan matanya, atau dia akan terus terperangkap dalam ilusi kesempurnaan yang diciptanya sendiri?

Pelakon
Pelakon utama
 Fitri Farok sebagai Daniel Khalil
 Siti Khadijah Halim sebagai Azra / Kiki
 Cahaya Nilam sebagai Raisha
 Muaz Zabir sebagai Lukman
Pelakon pembantu
 Haidar Hasanudin sebagai Joe
 Marc Syahmie sebagai Adam
 Ryliana Azizan sebagai Sarah
 Musyi Mohtar sebagai May 

Pelakon jemputan
 Anne Abdullah sebagai Aisyah
 Nadia Kesuma sebagai Fatimah
 Rahim Jailani sebagai Razak
 Zalfa Zin sebagai Hanna
 Dina Allysha sebagai Dhiya

Pelakon tambahan
 Zakry Shazryl sebagai Faisal
 Haz Jamal sebagai Hacker
 Muhaiminul Aimi sebagai Photographer

 Pautan luar